hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy es hy es es tr en en hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
«Եթե չլիներ ապստամբությունը, արդեն Սերժ Սարգսյանը համաձայնությունը ստացած կլիներ, և երկրորդ պայմանավորված պատերազմն անշուշտ ունենալու էր տասնապատիկ ավելի շատ աղետալի հետևանքներ։ Այդ սպասվող աղետը կանխելու նպատակով՝ բռնապետության դեմ զինված ապստամբություն իրականացնելու իրավունքի իրացմամբ, մենք դիմեցինք զինված ապստամբության։ Եթե մենք մեր աչքի առաջ չտեսնեինք ապրիլյանի դավադիր պատերազմն ու հետևանքները, ապա մենք չէինք իրականացնի այդ ապստամբությունը։ Դիմեցինք զինված ապստամբությանը, որ վիժեցնեինք ազգային աղետը։ Սա Սերժ Սարգսյանի ժամանակից թխված հաշվեհարդարի նպատակով կազմված մեղադրանքի շրջանակներում է»։
Վարուժան Ավետիսյանը նկատեց, որ Ռազմական բանակ ռազմագիտական հանդեսի գլխավոր խմբագրի տեղակալ լինելով՝ ծառայության ընթացքում, ուղիղ կերպով կապված է եղել ռազմաքաղաքական ղեկավարության գործունեության ռազմավարական բնույթի որոշումների հետ․
«Ուղիղ ձևով ականատես էի լինում խիստ բացասական հետևանքների։ Տարիներ շարունակ փորձել եմ հնարավորության սահմաններում, իմ պաշտոնի բերումով, տարատեսակ ղեկավարող օղակներում գտնվող բարձրաստիճան պաշտոնատար անձանց համապատասխան զեկուցագրեր գրելու միջոցով ցույց տալ մեր պետության, բանակի պաշտպանողականության վիճակի մասին։ Որոշ ժամանակ անց ես հասկացա, որ ապարդյուն են, քանի որ տեսա, որ իրականում մենք գործ ունենք ապաշնորհ ղեկավարության հետ, պարզ դարձավ, որ մենք գործ ունենք պետությունը զավթած բանդայի հետ։ Եվ նրանց որևէ բան հորդորելը դրական արդյունքի չի բերելու»,-ասաց նա։
Վարուժան Ավետիսյանը հիշեցրեց, որ 2011 թվականից եղել է «Սարդարապատ» շարժման անդամ, և այդ ընթացքում զբաղվել է «Ապագա Հայաստանի ռազմավարական» ծրագրի մշակման հարցերով․ «2015 թվականին ստեղծվել է հիմնադիր խորհրդարանը, որի «Դեպի Արցախ» ավտոերթը ակնհայտ ապօրինի բռնությամբ կասեցվել է ՝ ծեծուջարդի ենթարկվեցին կանայք, երեխաներ, երկու տասնյակից շատ ավտոմեքենաներ ջարդվեցին»,-ասաց նա։
Անդրադառնալով սպանված ոստիկաններից երկուսին՝ Վարուժան Ավետիսյանն ասաց այն, ինչ նախկինում պնդում էր Պավել Մանուկյանը. «Արմեն Բիլյանը երկրորդ ոստիկանի սպանության հետ կապ չունի, նա զենք չի ունեցել: Իսկ Յուրի Տեփանոսյանի սպանության օրը մեր կողմից կրակոց չի եղել՝ սպանել են Սերժ Սարգսյանի  ուղիղ հրահանգով, ամենայն հավանականությամբ հրահանգը հնչեցվել էր նախկին ոստիկանապետ Վլադիմիր Գասպարյանի մոջոցով»։
Նա պատմեց, որ Արմեն Բիլյանը երկրորդ ոստիկանի վիրավորվելու վայրում ֆիզիկապես ներկա չի եղել. «Նրա ձեռքին եղել է մանիրովկա, զենք չի եղել։ Ես անձամբ Գագիկ Մկրտչյանին տեսել եմ 3 հարկանի այդ  մասնաշենք մտնելու մոտքի դիմաց նստած էր, աջ ձեռքով բռնել էր ձախ ձեռքը, որը վիրավորված էր։ Տղաներից մի քանիսը մոտեցան նրան օգնելու»։
Ավետիսյանն ասաց, որ ինքը համակարգչի մոտ է եղել, և այդ ժամանակ տարածել է իրենց հայտարարությունը՝ զինված ապստամբության մասին․
«Այս դրվագները պետք է լուրջ քննության առնվեն, և Սերժ Սարգսյանին առնչվող բոլոր նախկին պաշտոնյաները պետք է հեռու պահվեն գործի քննությունից։ Սերժ Սարգսյանը շինծու գործով կալանավորել տվեց Ժիրայր Սեֆիլյանին»,- ասավ Ավետիսյանը։
Վարուժան Ավետիսյանը հայտարարեց, որ այսօր էլ նախորդ ռեժիմի հեռանալուց հետո «Սասնա ծռերի» անդամների վրա է մնում նույն անհեթեթ մեղադրանքը և ոստիկանությունը որևէ ջանք չի գոևծադրում՝ ոստիկանների սպանությունը բացահայտելու համար։
Նշենք, որ սպանության համար մեղադրանք է առաջադրվել խմբի անդամներ Արմեն Բիլյանին, Սմբատ Բարսեղյանին։
Նախորդ նյութըԴատարանը ճանաչել է նախկին զինծառայող Արթուր Հակոբյանի նկատմամբ խոշտանգման և վատ վերաբերմունքի փաստը
Հաջորդ նյութըԿրթությունը ամենաթողության է մատնված․ԵՊՀ բանասիրության ուսանողները դասադուլ են անում
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա կալանավորվել է
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք համայնքների տեղանունների ադրբեջաներեն տարբերակները
Նախաձեռնվել է քրեական վարույթ՝ հակառակորդի կողմից երեք զինծառայողի սպանության դեպքի առթիվ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա...
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք...
Edit with Live CSS
Write CSS OR LESS and hit save. CTRL + SPACE for auto-complete.